*ZAPISNIK*

*sa 21. sjednice Općinskog vijeća Općine Zadvarje održane dana 31.03.2021. godine u 18.30.*

*00 sati u prostorijama vijećnice Općine Zadvarje (Svete Kate 28) .*

*Nazočni vijećnici:*

*Ostali nazočni:*

*načelnik Ivan Krželj*

*pročelnik Asija Šošić Toni Popović*

*Neno Bajić*

*Ajda Bajić*

*Mate Popović*

*Anamarija Krnić*

*Predsjednik Općinskog vijeća Općine Zadvarje otvara 21. sjednicu Općinskog vijeća , pozdravlja nazočne vijećnike i utvrđuje kvorum za održavanje sjednice ; predsjednik Vijeća predlaže dnevni red sa dopunom :“Prijedlog zaključka u svezi Procjene zaštite od požara za Općinu Zadvarje i Općinu Šestanovac“,te zamolba za pomoć za novorođenče Mimice Zrinke i Duje Mimica*

*Predsjednik daje na glasovanje dnevni red*

*-jednoglasno se usvaja slijedeći*

***D N E V N I R E D***

*1.Ovjera zapisnika sa 20.sjednice Općinskog vijeća Općine Zadvarje*

*2. Godišnji obračun prihoda i rashoda za 2020*

*3.Prijedlog Odluke o općinskim porezima (sukladno nadzoru Min.fin Porezne uprave Središnji ured )*

*4. Prijedlog izmjena i dopuna Statuta Općine Zadvarje i Statutarne Odluke*

*5.Prijedlog Izmjena Poslovnika o radu općinskog vijeća općine Zadvarje*

*6.Prijedlog pokretanja postupka za donošenje Programa širenja groblja na području općine Zadvarje*

*7.Prijedlog Odluke o visini naknade za grobno mjesto*

*8.Prijedlog Odluke o davanju suglasnosti općinskom načelniku za mirno rješavanje spora Petar Santrić c/a općina Zadvarje*

*9.Prijedlog Odluke u svezi davanja suglasnosti općinskom načelniku za mirno rješavanje predmeta obveze „Eljuga“ d.o.o i Majk Lovret prema općini Zadvarje*

*10.Prijedlog Odluke u svezi nove Procjene zaštite od požara za Općinu Zadvarje i općinu Šestanovac*

*11.Zamolba Duje Mimice za odobrenje prava na naknadu za novorođenče.*

***Ad 1.***

*Ovjera zapisnika sa 20.sjednice Općinskog vijeća Općine Zadvarje*

*Predsjednik općinskog vijeća stavlja na raspravu-:Ovjera zapisnika sa 20. sjednice općinskog vijeća općine Zadvarje. Budući da nije bilo primjedbi točka se stavlja na glasovanje. Zapisnik sa 20 sjednice se jednoglasno usvaja.*

***Ad.2***

*Prijedlog Odluke o Godišnjem obračunu prihoda i rashoda za 2020*

*Načelnik obrazlaže ukratko ,te naglašava da je već sve referirano prilikom donošenja izmjena i dopuna proračuna općine Zadvarje za 2020.*

*Naglasio je da je do pada prihoda došlo zbog pandemije,a odnosi se na sukcesivne prekide rada pazara,te na izostanak turista za canjoning,te pad poreza na dohodak iz razloga izmjene Zakona o porezu na dohodak.*

*Budući da nije bilo primjedbi ni prijedloga predsjednik općinskog vijeća stavlja na glasovanje.*

*Jednoglasno se donosi*

***Odluka***

***o usvajanju Godišnjeg izvješća o izvršenju proračuna za 2020 g***

***(u privitku Odluke pod 2.)***

***Ad.3.***

*Predsjednik općinskog vijeća otvara raspravu Prijedlog Odluke o općinskim porezima (sukladno nadzoru Min. fin Porezne uprave Središnji ured )*

*Predsjednik općinskog vijeća daje riječ pročelniku koji objašnjava da je prilikom nadzora Središnjeg ureda Porezne uprave primijećeno nekoliko detalja koji su ovim Prijedlogom Odluke uredili sukladno uputama Min. financija Porezne uprave. Budući da nije bilo daljnjih pitanja ni prijedloga predsjednik stavlja na glasovanje Odluku o općinskim porezima,te se jednoglasno donosi:*

***Odluka o***

***općinskim porezima***

***(U privitku Odluke pod 3)***

***Ad 4.***

*Predsjednik općinskog vijeća otvara raspravu po točka:- Odluka o izmjeni i dopuni Statuta općine Zadvarje i Statutarne Odluke*

*Pročelnik obrazlaže usklađenje Poslovnika Općine Zadvarje sa izmjenama Zakona o lokalnoj PODRUČNOJ (REGIONALNOJ) SAMOUPRAVI,te Zakonom o lokalnim izborima.*

*Budući da nije bilo primjedbi ni prijedloga predsjednik općinskog vijeća stavlja na glasovanje te se jednoglasno donosi:*

***Odluka o izmjena i dopuna Statuta Općine Zadvarje i Statutarne Odluke***

***(U privitku Odluke pod 4)***

***Ad 5.***

*Predsjednik općinskog vijeća otvara raspravu po toč:- Prijedlog Izmjena Poslovnika o radu općinskog vijeća općine Zadvarje*

*Pročelnik obrazlaže usklađenje Poslovnika Općine Zadvarje sa izmjenama Zakona o lokalnoj PODRUČNOJ (REGIONALNOJ) SAMOUPRAVI,te Zakonom o lokalnim izborima.*

*Budući da nije bilo primjedbi ni prijedloga predsjednik općinskog vijeća stavlja na glasovanje Prijedlog izmjena i dopuna Poslovnika Općine Zadvarje ,te se jednoglasno donosi:*

***Odluka o***

***izmjeni i dopuni Poslovnika općine Zadvarje***

***( U privitku Odluke pod 5)***

***Ad 6.***

*Prijedlog pokretanja postupka za donošenje Programa širenja groblja na području općine Zadvarje*

*Predsjednik općinskog vijeća otvara raspravu po točki donošenje Programa širenja groblja na području općine Zadvarje*

*Načelnik obrazlaže da se ukazuje potreba širenja groblja budući da pristižu zahtjevi za dodjelu grobnih mjesta. Budući da je u proceduri postupak izmjene Prostornog plana općine Zadvarje to je moment za ugradnju zone namjene groblja u postupak izmjena. Prema katastarskom presjeku i stanju na terenu postoji 3000 m 2 iza groblja sjeverno (prema Potpoletnici) ,pa bi se taj dio ugradio u izmjene Prostornog plana,te započelo rješavanje imovinsko pravnih odnosa radi dobivanja prostorno-planskih dokumenata ,te bi općina tada prodavala i kompletno upravljala grobljem*

*Budući da nije bilo primjedbi ni prijedloga predsjednik općinskog vijeća stavlja na glasovanje Prijedlog pokretanja postupka za donošenje Programa širenja groblja na području općine Zadvarje,te se jednoglasno donosi*

***Odluka***

***o pokretanja postupka za donošenje Programa širenja groblja na području općine Zadvarje***

***(U privitku Odluke pod 6)***

***Ad 7.***

*Prijedlog Odluke o visini naknade za grobno mjesto*

*Predsjednik općinskog vijeća otvara raspravu po točki:- Prijedlog Odluke o visini naknade za grobno mjesto*

*Načelnik objašnjava da zbog novonastale situacije odobravanje dodjele grobnih mjesta za izgradnju etažnih grobnica na groblju sv. Ante je sukladno Zakonu o grobljima potrebno odrediti visinu naknade za dodjelu grobnog mjesta te predlaže,a što su i ostali vijećnici podržali visinu naknade u iznosu od 1000 kuna.*

*Budući da nije bilo daljnjih prijedloga ni mišljenja predsjednik općinskog vijeća stavlja na glasovanje prijedlog načelnika,te se jednoglasno donosi*

***Odluka***

***o visini naknade za dodjelu grobnog mjesta***

***( U privitku Odluke pod 7)***

*Prijedlog Odluke o davanju suglasnosti općinskom načelniku za mirno rješavanje spora Petar Santrić c/a općina Zadvarje*

*Predsjednik općinskog vijeća otvara raspravu po točki Prijedlog Odluke o davanju suglasnosti općinskom načelniku za mirno rješavanje spora Petar Santrić c/a općina Zadvarje*

*Načelnik obrazlaže činjenično stanje da je vrtača prošla koridorom buduće ceste kojom se izmješta postojeća Državna cesta, međutim pitanje je da li će ikada doći izgradnje iste ,a oko 1600 m2 je ušlo u parcelu čiji je vlasnik Zlatan otok d.o.o. Tvrtka „Georad inženjering“ d.o.o je pokazala interes da se kupi parcela budući da su vlasnici,a ne namjeravaju nastaviti sa radom oni bih to prodali tvrtci Georad koja bi tu izgradila halu za svoje potrebe. Kako se ne zna ishod parnice koju Petar Santrić vodi protiv općine Općine Zadvarje i protiv Zlatan Otok d.o.o. pod poslov brojem P-1961/09 ,a spreman je smanjiti tužbeni zahtjev za „utvrđenje“prava vlasništva na čestici zem.661/46 upisane u Z.U.1410 moli da mu Općinsko vijeće dade suglasnost da se eventualno zaključi vansudska nagodba po kojoj bi Petar Santrić odustao od tužbenog zahtjeva ,a Općina Zadvarje uskladila stvarno i knjižno stanje parcela na terenu te priznala u vlasništvo imenovanog za dio koji je prodan TVRTKI ZLATNI OTOK,a općina ne bi potraživala od tvrtke Zlatni Otok dio koji se odnosi na komunalni doprinos(ostatak duga)*

*Budući da nije bilo daljnjih prijedloga ni mišljenja predsjednik općinskog vijeća stavlja na glasovanje*

*Prijedlog Odluke o davanju suglasnosti općinskom načelniku za mirno rješavanje spora Petar Santrić c/a općina Zadvarje,jednoglasno se donosi*

***Odluka***

***o davanju suglasnosti Općinskom načelniku za mirno rješenje spora Petar Santrić c/a Općina Zadvarje u predmetu P-1961/09***

***(U privitku odluke pod 7)***

***Ad 8.***

*Prijedlog Odluke u svezi davanja suglasnosti općinskom načelniku za mirno rješavanje predmeta obveze „Eljuga“ d.o.o i Majk Lovret prema općini Zadvarje*

*Predsjednik općinskog vijeća otvara raspravu.Načelnik obrazlaže da postoji dugovanje Eljuge d.o.o spram općine temeljem neplaćenih obveza s osnove kupljene zemlje kao i obveze s osnove neplaćenog komunalnog doprinosa. S druge strane postoji kupoprodajni Ugovor Majka Lovrete za dio zemljišta u drugom dijelu zone kojeg općina realno nije u mogućnosti komunalno opremiti u kratkom roku. Majk Lovreta bi preuzeo dugovanja Eljuge d.o.o ,a zauzvrat bi se odrekao zemljišta u gospodarskoj zoni (za drugi dio zone za koji Općina nema građevinsku dozvolu ). Načelnik moli suglasnost općinskog vijeća za mirno rješavanje ovog problema u obliku vansudske nagodbe.*

*Budući da nije bilo daljnjih prijedloga ni pitanja predsjednik općinskog vijeća stavlja na glasovanje*

*Odluku o davanju suglasnosti općinskom načelniku za mirno rješenje spora Općine Zadvarje c/A Eljuga d.o.o i zahtjeva Majka Lovrete.*

*Jednoglasno se donosi:*

***Odluka***

***u svezi davanja suglasnosti općinskom načelniku za mirno rješavanje predmeta obveze „Eljuga“ d.o.o i Majk Lovret prema općini Zadvarje***

***(u privitku Odluke pod 8)***

***Ad 9.***

*Prijedlog Odluke u svezi nove Procjene zaštite od požara za Općinu Zadvarje i općinu Šestanovac*

*Predsjednik općinskog vijeća otvara raspravu po Prijedlogu Odluke u svezi nove Procjene zaštite od požara za Općinu Zadvarje i općinu Šestanovac*

*Načelnik obrazlaže da je donijeta nova Procjena zaštite od požara za Općinu Zadvarje i općinu Šestanovac.*

*Nova procjena je napravljena inicijativu načelnika općine Zadvarje, zbog novog Zakona o vatrogastvu i informacije koliko je uistinu potreba izdvajanja za DVD, a što najbolje govori stavrno i realno bez dogovora napravljena Procjena.*

*Prema novoj procjeni za DVD Zadvarje se predviđa da mora biti minimalno opremljena sa 20 Dobrovoljnih vatrogasaca koji moraju biti operativni i to je najveći dio promjene uz još neka tehničke izmjene. Načelnik također obrazlaže da ova izmjena ne znači da više neće nitko raditi već štoviše da koliko god budu sredstva na ovom nivo da je red od DVD-a da zadrži ovaj broj trenutno zaposlenih i dok su u mogućnosti isplaćivati plaće prema poštivanju sadašnjeg zakona i pravila, a ukoliko dođe do novih izmjena Pravilnika o plaćama kojeg donosi Glavni državni zapovjednik DVD će imati mogućnost izmjena opisa radnih mjesta uz daljnje zadržavanje zaposlenih, naravno ukoliko isti budu željeli.*

*Neno Bajić obrazlaže da je dugo radio sa malom plaćom,te da je potražio drugi posao jer je bio svjestan da mu DVD ne može dati više zbog situacije sa smanjenim prihodima.*

*Toni Popović obrazlaže da mu je bilo drago što se krenulo sa beneficiranim radnim stažem što zakon nalaže.*

*Budući da nije bilo daljnjih prijedloga ni prijedloga predsjednik stavlja na glasovanje Procjena zaštite od požara za Općinu Zadvarje i općinu Šestanovac koja se jednoglasno donosi*

***Odluka o usvajanju***

***Procjene zaštite od požara za Općinu Zadvarje i općinu Šestanovac.***

***.***

*(Odluka u prilogu 9)*

*Ad 10.*

*Zamolba Duje Mimice za odobrenje prava na naknadu za novorođenče.*

*Predsjednik općinskog vijeća otvara raspravu po zamolbi Duje Mimice.*

*Načelnik obrazlaže činjenicu da je Duje Mimica imao neprekinuto prebivalište na području općine Zadvarje,ali da je uslijed otkaza u školi na Šestanovcu kratkotrajno prekinuo boravak na području Općine(odlazak u Šibenik radi zaposlenja),ali da se opet vratio u Zadvarje sa obitelji u namjeri da tu i ostane (zaposlio se u Premis“ d.o.o) ,te su dobili dijete. Prijedlog je da mu se isplati puni iznos naknade za novorođeno dijete u iznosu od 10.000,00 kuna. Prijedlog načelnika vijećnici su jednoglasno podržali,te se donosi*

***Odluka***

***o isplati naknade za novorođeno dijete Duji Mimica sukladno Odluci o isplati naknade za novorođeno dijete u punom iznosu od 10.000,00 kuna***

***(****Odluka u prilogu 10)*

*Klasa:021-01/20-01/21*

*UrBroj:2155/04-20-01/1*

*Zadvarje ,31.03.2021*

*Predsjednik*

*Općinskog vijeća*

*Toni Popović*

*Zapisničar :*

*Asija Šošić*

***REPUBLIKA HRVATSKA***

***SPLITSKO-DALMATINSKA ŽUPANIJA***

***OPĆINA ZADVARJE***

***OPĆINSKO VIJEĆE***